section_heading: Životopis
paragraph_text: Ivanišević je rođen u Splitu, u staroj splitskoj obitelji (majka Danica, rođena Dvornik, i otac Ante Ivanišević). Odrastao je u starom dijelu Splita, Lučcu, uz što je vezana i jedna zanimljivost u njegovom životu: postao je glavnim junakom knjige Snijeg u Splitu, svog prijatelja iz djetinjstva - Matka Marušića - koja je ušla u program lektire za osnovne škole, te je tako postao svojevrsni „splitski Tom Sawyer”.